תחרות המועמדים 2020

תחרות המועמדים 2020 היא טורניר שחמט, שהחל ביקטרינבורג, שברוסיה, במרץ 2020 וחוּדש באפריל 2021. לאחר שהתקיימו 7 מחזורים (מתוך 14) במהלך מרץ 2020, התחרות נעצרה עקב התפשטות הקורונה וסגירת השמיים ברוסיה, שהייתה צפויה להתחיל יומיים לאחר המחזור השביעי. התחרות נמשכה באותו מקום 13 חודשים לאחר מכן, ב-19 באפריל 2021.

יאן נפומניאשצ'י, זכה בטורניר והתמודד בדו-קרב נגד אלוף העולם בשחמט, מגנוס קרלסן באליפות העולם בשחמט 2021.

 משתתפים 
התאפשרו מספר דרכים להעפיל לתחרות, לפי סדר העדיפות הבא:

 המפסיד באליפות העולם בשחמט 2018
 השניים הראשונים בגביע העולם בשחמט 2019
 הראשון בתחרות השווייצרית הגדולה של פיד"ה 2019
 השניים הראשונים בגרנד פרי 2019
 המדורג הגבוה ביותר על פי ממוצע מד כושר ב-12 החודשים בין פברואר 2019 לינואר 2020 ששיחק לפחות 30 משחקים באותם 12 חודשים ולפחות 18 משחקים בששת החודשים האחרונים.
 שחקן אחד שקיבל כרטיס חופשי על ידי המארגנים. הוא היה צריך להשתתף בשניים מתוך שלוש התחרויות שמהוות קריטריון (גביע העולם, גרנד פרי וטורניר גראנד סוויס). הוא היה צריך להיות המועמד הראשון שלא עלה מתחרות הגרנד פרי או הגראנד סוויס או הראשון שלא עלה מגביע העולם בתנאי שסיים במקומות השלישי או הרביעי, אך לא מקום נמוך יותר או אחד מ־10 המדורגים הגבוהים ביותר בין פברואר 2019 לינואר 2020.

דרך העפלהשםגילמד כושרדירוג עולמימספר נקודות בתחרותהמפסיד באליפות העולם בשחמט 2018 פביאנו קרואנה28284227.5הזוכה בגביע העולם בשחמט 2019 (פרש) 27המסיים במקום השני בגביע העולם בשחמט 2019  דינג לירן 32280537המדורג הראשון בתחרות השווייצרית הגדולה של פיד"ה 2019  ואנג האו 302762125המדורג הראשון בגרנד פרי 2019  אלכסנדר גרישצ'וק 36277747המדורג השני בגרנד פרי 2019  יאן נפומניאשצ'י 29277458.5השחמטאי עם ממוצע מד הכושר הגבוה ביותר ב-2019  אניש גירי 262763117.5כרטיס חופשי שמוענק על ידי המארגנים  קיריל אלקסיינקו (Кирилл Алексеенко) 222698395.5המדורג בעל מד הכושר הגבוה ביותר במהלך שנת 2019 שלא העפיל  מקסים ושייה-לגראב (מחליף את רג'אבוב) 29276788

במהלך נובמבר 2019 הודיעו המארגנים כי את הכרטיס החופשי הם יתנו לשחקן רוסי, שייבחר בטורניר שיתקיים בין השחמטאים הרוסים שיעמדו בקריטריונים. בעקבות העפלתם של גרישצ'וק ונפומניאשצ'י דרך הגראנד פרי, קיריל אלקסיינקו הוא הרוסי היחיד שעמד בקריטריונים לכרטיס החופשי ולכן כרטיס זה הוענק לו. בעקבות זאת פנה מנהלו של מקסים ושייה-לגראב במכתב פתוח לפדרציית השחמט הרוסית בבקשה לקיים משחק מכריע בין ושייה-לגראב לאלקסיינקו, וזאת מפני שמקסים עמד בשלושה קריטריונים לכרטיס החופשי (שלישי בגביע העולם, שלישי בגראנד פרי וחמישי מעשרת המדורגים הראשונים בעולם בממוצע שנת 2019 (והראשון מבין אלו שלא קיבלו כרטיס לתחרות המועמדים בדרכים האחרות).

השפעת התפרצות נגיף הקורונה על התחרות
מגפת הקורונה שפרצה בסין בדצמבר 2019 השפיעה על ההכנות של שני השחמטאים הסינים. ב־10 בפברואר שני השחמטאים הודיעו שביטלו את מחנה האימונים שהם תכננו. דינג לירן הודיע שהוא החליט להתאמן עם צוותו בצורה מקוונת מעיר מגוריו ונג'ואו. ואנג האו היה ביפן והחליט לא לחזור לסין לפני התחרות.
ב־19 בפברואר הודיעו שלטונות רוסיה על איסור זמני על כניסת בעלי אזרחות סינית למדינה, אולם לשחמטאים הוענקה ויזה הומניטרית שתאפשר להם להגיע לתחרות. פיד"ה המליצה להם להגיע מוקדם ככל האפשר. לירן הגיע ב־2 במרץ למוסקבה ומשם הוא נסע להסגר בווילה בסביבות מוסקבה לשם מעקב רפואי לפני התחרות.

טיימור רג'אבוב ביקש מפיד"ה לדחות את התחרות, לאור המגפה, אולם פיד"ה אמרו לו שהם לא יכולים לבטל טורניר שמנוהל על ידי פדרציה מקומית. בנוסף הם ביקשו ממנו לאשר את השתתפותו בתחרות עד ל־6 במרץ. ב־6 במרץ, עשרה ימים לפני תחילת התחרות, הודיע רג'אבוב לפיד"ה כי הוא לא ישתתף בתחרות מסיבות אישיות. בעקבות זאת, הוא הוחלף על ידי מקסים ושייה-לגראב שעל פי התקנון הוא המחליף הראשון בעקבות קריטריון הדירוג הגבוה במהלך שנת 2019 שלא עלה לתחרות.

בעקבות המגפה שונו מספר כללים בתחרות, שעיקרם בדיקת חום גופו של כל מי שנכנס לאולם התחרות, שמירה על מרחק של 15 מטר בין המתמודדים והשורה הראשונה של הקהל, ולחיצת הידיים בין המתמודדים תהיה אופציונלית.

לאחר סיום 7 סיבובים (חצי מהתחרות), ב־26 במרץ הודיעה פיד"ה כי היא נאלצת להשהות את התחרות בעקבות הודעת השלטונות הרוסיים שהם סוגרים את המרחב האווירי החל מ־27 במרץ בעקבות התפשטות נגיף הקורונה, והמשכה מסיבוב 8 נדחה למועד לא ידוע. ב-8 בספטמבר הודיעה פיד"ה כי תחרות המועמדים תתחדש ב-1 בנובמבר 2020 ביקטרינבורג, אולם לאור התפשטות המגפה נשקלת העברה לעיר אחרת, טביליסי. ב-16 באוקטובר הודיעה פיד"ה כי בעקבות הגל השני של התפרצות נגיף הקורונה בעולם, התחרות נדחת שוב לאביב 2021. בפברואר 2021 הודיעה פיד"ה כי התחרות תחודש בסוף אפריל 2021 ביקטרינבורג.

מהלך התחרות

 סיבוב 1 – 17 במרץ 2020 מקסים ושייה-לגראב (0)  פביאנו קרואנה (0) ½–½ דינג לירן (0)  ואנג האו (0) 0–1 אניש גירי (0)  יאן נפומניאשצ'י (0) 0–1 אלכסנדר גרישצ'וק (0)  קיריל אלקסיינקו (0) ½–½ סיבוב 2 – 18 במרץ 2020 פביאנו קרואנה (½)  קיריל אלקסיינקו (½) 1–0 יאן נפומניאשצ'י (1)  אלכסנדר גרישצ'וק (½) ½–½ ואנג האו (1)  אניש גירי (0) ½–½ מקסים ושייה-לגראב (½)  דינג לירן (0) 1–0 סיבוב 3 – 19 במרץ 2020 דינג לירן (0)  פביאנו קרואנה (½1) 1–0 אניש גירי (½)  מקסים ושייה-לגראב (½1) ½–½ אלכסנדר גרישצ'וק (1)  ואנג האו (½1) ½–½ קיריל אלקסיינקו (½)  יאן נפומניאשצ'י (½1) ½–½ סיבוב 4 – 21 במרץ 2020 פביאנו קרואנה (½1)  יאן נפומניאשצ'י (2) ½−½ ואנג האו (2)  קיריל אלקסיינקו (1) ½−½ מקסים ושייה-לגראב (2)  אלכסנדר גרישצ'וק (½1) ½−½ דינג לירן (1)  אניש גירי (1) ½−½ סיבוב 5 – 22 במרץ 2020 אניש גירי (½1)  פביאנו קרואנה (2) ½−½ אלכסנדר גרישצ'וק (2)  דינג לירן (½1) ½−½ קיריל אלקסיינקו (½1)  מקסים ושייה-לגראב (½2) ½−½ יאן נפומניאשצ'י (½2)  ואנג האו (½2) 1–0 סיבוב 6 – 23 במרץ 2020 אלכסנדר גרישצ'וק (½2)  פביאנו קרואנה (½2) ½–½ קיריל אלקסיינקו (2)  אניש גירי (2) 0–1 יאן נפומניאשצ'י (½3)  דינג לירן (2) 1–0 ואנג האו (½2)  מקסים ושייה-לגראב (3) ½–½ סיבוב 7 – 25 במרץ 2020 פביאנו קרואנה (3)  ואנג האו (3) ½–½ מקסים ושייה-לגראב (½3)  יאן נפומניאשצ'י (½4) 1–0 דינג לירן (2)  קיריל אלקסיינקו (2) ½–½ אניש גירי (3)  אלכסנדר גרישצ'וק (3) ½–½

 סיבוב 8 – 19 באפריל 2021 פביאנו קרואנה (½3)  מקסים ושייה-לגראב (½4) 1–0 ואנג האו (½3)  דינג לירן (½2) ½–½ יאן נפומניאשצ'י (½4)  אניש גירי (½3) ½–½ קיריל אלקסיינקו (½2)  אלכסנדר גרישצ'וק (½3) 1–0 סיבוב 9 – 20 באפריל 2021 קיריל אלקסיינקו (½3)  פביאנו קרואנה (½4) ½–½ אלכסנדר גרישצ'וק (½3)  יאן נפומניאשצ'י (5) ½–½ אניש גירי (4)  ואנג האו (4) 1–0 דינג לירן (3)  מקסים ושייה-לגראב (½4) ½–½ סיבוב 10 – 21 באפריל 2021 פביאנו קרואנה (5)  דינג לירן (½3) ½–½ מקסים ושייה-לגראב (5)  אניש גירי (5) ½–½ ואנג האו (4)  אלכסנדר גרישצ'וק (4) ½–½ יאן נפומניאשצ'י (½5)  קיריל אלקסיינקו (4) 1–0 סיבוב 11 – 23 באפריל 2021 יאן נפומניאשצ'י (½6)  פביאנו קרואנה (½5) ½–½ קיריל אלקסיינקו (4)  ואנג האו (½4) ½–½ אלכסנדר גרישצ'וק (½4)  מקסים ושייה-לגראב (½5) 1–0 אניש גירי (½5)  דינג לירן (4) 1–0 סיבוב 12 – 24 באפריל 2021 פביאנו קרואנה (6)  אניש גירי (½6) 0–1 דינג לירן (4)  אלכסנדר גרישצ'וק (½5) 1–0 מקסים ושייה-לגראב (½5)  קיריל אלקסיינקו (½4) 1–0 ואנג האו (5)  יאן נפומניאשצ'י (7) 0–1 סיבוב 13 – 26 באפריל 2021 ואנג האו (5)  פביאנו קרואנה (6) 0–1 יאן נפומניאשצ'י (8)  מקסים ושייה-לגראב (½6) ½–½ קיריל אלקסיינקו (½4)  דינג לירן (5) 0–1 אלכסנדר גרישצ'וק (½5)  אניש גירי (½7) 1–0 סיבוב 14 – 27 באפריל 2021 פביאנו קרואנה (7)  אלכסנדר גרישצ'וק (½6) ½–½ אניש גירי (½7)  קיריל אלקסיינקו (½4) 0–1 דינג לירן (6)  יאן נפומניאשצ'י (½8) 1–0 מקסים ושייה-לגראב (7)  ואנג האו (5) 1–0

מקרא: השחקן מימין הוא המשחק בלבן. בסוגריים מופיע מספר הנקודות לפני תחילת הסיבוב.

קישורים חיצוניים


הערות שוליים

קטגוריה:2020 ברוסיה
קטגוריה:תחרויות שחמט ברוסיה
2020
קטגוריה:תחרויות שחמט ב-2020
קטגוריה:אירועי ספורט שהושפעו ממגפת הקורונה
קטגוריה:תחרויות שחמט ב-2021
קטגוריה:יקטרינבורג: ספורט